Quin és el tema principal del text?
Muníquia (en grec antic μουνύχια) era un festival grec celebrat a Àtica a Muníquia en honor d'Àrtemis Muníquia com a deessa de la lluna plena que llueix de nit. Plutarc diu que es va instituir per commemorar la victòria sobre els perses a la Batalla de Salamina i que es feia cada any el dia 16 del mes de Munychion, prop del port que portava el nom de la deessa. Es creia que Àrtemis havia ajudat els grecs a aconseguir la victòria amb la seva llum. En aquest dia es feien ofrenes a la deessa que consistien en uns pastissos anomenats ἀμφιφῶντες ("amphiphontes"), perquè anaven adornats amb espelmes enceses. Eustaci diu que els pastissos eren de formatge.
El text tracta sobre festivals.